Datoplan 2024 / 2025

29. og 30. august Planleggingsdager. Barnehagen stengt

17. september Foreldremøter

September Fotografering (dato kommer senere)

Uke 38 Nasjonal brannvernuke

Uke 40 Høstferie på skolen, barnehagen vanlig åpningstid

16. oktober Dugnad

Uke 43 FN – uke. FN basar torsdag.

November Foreldresamtaler

29. november Julegrantenning

6. desember Nissefest

13. desember Lucia – feiring

19. desember Barnas julebord

20. desember Siste dag i barnehagen før jul

Barnehagen stengt hele romjulen.

2. januar Første dag etter jul.

10. januar Felles planleggingsdag i bydelen. Barnehagen stengt.

6. februar Samisk nasjonaldag

Uke 8 Vinterferie på skolen, barnehagen vanlig åpningstid.

7. mars Karneval

10. april Påskefrokost

Uke 16 Barnehagen stengt hele påsken

30. mai Planleggingsdag. Barnehagen stengt.

8. mai Dugnad

Juni Pride

11 – 13. juni Vangen for bjørner

19. juni Sommerfest for barn og foreldre

4. juli Siste dag før sommerstengt

21. juli Vi åpner igjen etter sommerstengt.

Kommentarer til punktene på neste side.

* Planleggingsdager – vi har i størst mulig grad forsøkt å forholde oss til skoleruta, og lagt plandagene til dagene hvor skolen også har stengt. Faste planleggingsdager hvert år er siste torsdag og fredag i august, siste virkedag før jul, samt en inneklemt dag i mai. Nytt av året er at Østlandsk lærerstevne i november blir byttet ut med felles plandag i bydelen i januar. *«Det avsettes 37,5 timer per år til planlegging og samarbeid for personalet i den enkelte barnehage».* Hovedavtalen mellom PBL, Fagforbundet, Utdanningsforbundet og Delta.
* Foreldremøter – vi inviterer til foreldremøter på små- og storebarnshuset, hvor vi forteller om hverdagen i barnehagen og våre arbeidsmetoder. Vi forsøker å tilrettelegge så dere med barn på begge hus får med dere begge møter. *«Barnehagen skal legge til rette for foreldresamarbeid og god dialog med foreldrene. Samarbeidet skal foregå både på individnivå og gruppenivå..»* Rammeplan for barnehager.
* Brannvernuke – uken fylles med brannvernrelaterte aktiviteter. Vi benytter oss av Norsk brannvernforenings materiell, og blir kjent med Brannbamsen Bjørnis. Vi skal lære oss hvordan vi skal forholde oss til en eventuell brann, og hvordan vi kan forebygge brann. Det vil bli gjennomført to brannvernøvelser.
* Fotograf – hver høst kommer *Utestemme* og tar portrett, søsken- og gruppebilde av barna.
* Dugnad – ansatte og foreldre møtes i barnehagen etter stengetid. Arbeidsoppgavene er varierte, og dere kan skrive dere opp på liste etter interesse og kompetanse. Vi serverer pølser og kaffe. Vi oppfordrer alle til å stille opp, det er til stor hjelp for barnehagen. Hvis man ønsker å bidra, men ikke har mulighet til å stille på dugnadsettermiddagen, er det bare å ta kontakt med styrer eller personalet på avdeling. Det finnes alltid oppgaver som kan utføres på et annet tidspunkt.
* FN – uke. Vi jobber med dette hele uken, da særlig med fokus på barns rettigheter. *«Alle barnehager skal bygge på verdigrunnlaget som er fastsatt i barnehageloven og internasjonale konvensjoner som Norge har sluttet seg til, slik som FN`s konvensjon om barns rettigheter».* Rammeplan for barnehager.

Torsdagen denne uken arrangerer vi café hvor det også selges egenprodusert kunst til inntekt for et veldedig formål.

* Foreldresamtaler – dere inviteres til samtale hvor barnas trivsel og utvikling er tema. *«Personalet og foreldrene har en åpen og tett dialog, og barnehagen er mottagelig for foreldrenes innspill»* Årsplan for barnehagen.
* Julegrantenning – når mørket faller på, tenner vi grana i barnehagen. Foreldre, søsken, besteforeldre og naboer inviteres til første snev av julestemning. Vi byr på gløgg, pepperkaker og litt underholdning.
* Nissefest – barnehagen fylles av små og store nisser. Vi spiser grøt og gjør nissestreker, og håper på besøk av den ekte nissen.
* Lucia – dere inviteres til en stemningsfull morgenstund i barnehagen med sang, gløgg og lussekatter. Kle dere godt, vi er ute!
* Barnas julebord – kan de voksne, kan barna! Alle tar med seg en liten rett hjemmefra, og barnehagen fikser desserten. Vi pynter oss, dekker langbord og lager buffet. Vi holder taler, skåler, danser og koser oss i godt selskap med god mat og drikke.
* Samisk nasjonaldag – eget opplegg for barna på avdelingene. *«Barnehagen skal synliggjøre samisk kultur og bidra til at barna kan utvikle respekt og fellesskapsfølelse for det samiske mangfoldet».* Rammeplan for barnehager.
* Karneval – vi kler oss ut og lager fest. Vi danser og slår katta ut av sekken, og det blir aktiviteter på tvers av avdelingene. Karneval og fastelavn markerer starten på fasten, og har lang tradisjon i flere kulturer.
* 16. mai – tog og leker – vi går i tog i lokalmiljøet sammen med de andre barnehagene. Etter toget blir det leker i barnehagen.
* Pride – vi feirer kjærligheten, mangfoldet, fellesskapet og egenverdet. *«Barnehagen skal fremme likeverd og likestilling uavhengig av kjønn, funksjonsevne, seksuell orientering, kjønnsidentitet og kjønnsuttrykk, etnisitet, kultur, sosial status, språk, religion og livssyn. Barnehagen skal motvirke alle former for diskriminering og fremme nestekjærlighet.»* Rammeplan for barnehager.
* Sommerfest for barn og foreldre – vi samles i barnehagen på ettermiddagen. Det blir underholdning, mat og drikke, og selvfølgelig avslutningsseremoni for bjørnene.

Her har dere en oversikt over viktige datoer dette barnehageåret. Følg med på avdelingenes planer for mer utfyllende informasjon når det nærmer seg.